ผู้ค้าตลาดนัดจตุจักรพัฒนาขอให้ตลาดนัดจตุจักรได้มีการปรับปรุง และพัฒนาตลาด โดยขอเสนอจากกลุ่มดังนี้
1. เรื่องการอนุญาตให้มีการนำเข้ารถยนต์ในพื้นที่ตลาด ช่วงเช้าไม่เกิน 12.00 น.  และหากจอดเกินเวลา ทางตลาดนัดต้องจัดการไม่ให้รถยนต์จอดเกินเวลา และช่วงเย็นหลัง 18.00 น. -19.00 น. เนื่องจากเป็นช่วงที่มีประชาชน ผู้ประกอบการอยู่เต็มพื้นที่ตลาด เกิดการซื้อการขายอยู่ในช่วงจุดสูงสุด  การที่อนุญาตให้รถเข้ามา เท่ากับไล่ลูกค้า ส่งผลกระทบต่อการค้าขาย
2.ขอให้มีการเปิดตลาดกลางคืน เพิ่มที่นั่ง ตกแต่งภายในตัวตลาดโดยเฉพาะลานหอนาฬิกา ให้สวยงามเพื่อดึงดูดประชาชนให้เข้าไปภายในตลาด
3. จัดการแผงค้าที่ว่างตามระเบียบของตลาดนัด เพื่อให้มีการเปิดแผงขาย ส่งเสริมภาพลักษณ์ตลาดให้ดึงประชาชนให้เข้ามาในตลาดมากขึ้น
4. จัดทำแผนที่ให้เจาะจงเป็นแต่ละสถานที่ ทั้งตัวแผงค้า สถานีขนส่งสาธารณะ ห้องน้ำ ฯลฯเพื่อให้ประชาชนเข้าถึงได้ง่ายขึ้น
5. ดูแลสภาพแวดล้อมของตลาดให้สะอาด เป็นระเบียบ แก้ปัญหาเรื่องสายไฟให้เรียบร้อยเพื่อกันไม่ให้เกิดอัคคีภัย
6. ขอให้ตลาดนัดสงวนสิทธิ์ต่างๆให้กับผู้ค้า ผู้ประกอบการ หรือผู้แทนที่ได้รับมอบอำนาจตามที่มีสิทธิ์ในสัญญาการใช้พื้นที่อย่างถูกต้อง 
จึงเรียนมาเพื่อทราบ
กลุ่มจตุจักรพัฒนา